Title: ประกาศคณะกรรมการประมงประจำจังหวัดศรีสะเกษ เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม ประเภท การเพาะเลี้ยงสัตว์น้ำในกระชัง พ.ศ. 2561

ประกาศคณะกรรมการประมงประจำจังหวัดศรีสะเกษ
เรื่อง กำหนดเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุม
ประเภท การเพาะเลี้ยงสัตว์น้ำในกระชัง
พ.ศ. ๒๕๖๑

โดยที่กฎกระทรวงกำหนดกิจการการเพาะเลี้ยงสัตว์น้ำให้เป็นกิจการการเพาะเลี้ยงสัตว์น้ำควบคุม
พ.ศ. ๒๕๕๙ ออกตามความในมาตรา ๖ วรรคหนึ่ง และมาตรา ๗๖ แห่งพระราชกำหนดการประมง พ.ศ.
๒๕๕๘ กำหนดให้การเพาะเลี้ยงสัตว์น้ำในกระชังเป็นกิจการการเพาะเลี้ยงสัตว์น้ำควบคุมและความในมาตรา
๗๗ แห่งพระราชกำหนดดังกล่าวบัญญัติห้ามมิให้ผู้ใดประกอบกิจการการเพาะเลี้ยงสัตว์น้ำควบคุมนอกเขตพื้นที่ที่คณะกรรมการประมงประจำจังหวัดประกาศกำหนดให้เป็นเขตเพาะเลี้ยงสัตว์น้ำ

อาศัยอำนาจตามความในมาตรา
๒๘ วรรคหนึ่ง (๓) แห่งพระราชกำหนดการประมง พ.ศ. ๒๕๕๘ คณะกรรมการประมงประจำจังหวัดศรีสะเกษ
ออกประกาศไว้ ดังต่อไปนี้

ข้อ ๑  ให้พื้นที่ดังต่อไปนี้
เป็นเขตเพาะเลี้ยงสัตว์น้ำสำหรับกิจการการเพาะเลี้ยงสัตว์น้ำควบคุมประเภท การเพาะเลี้ยงสัตว์น้ำในกระชัง
(๑) แม่น้ำเสียว เขตท้องที่ตำบลหนองบัวดง อำเภอศิลาลาด จังหวัดศรีสะเกษ
ตามแผนที่หมายเลข ๑/๕ แนบท้ายประกาศนี้
(๒) แม่น้ำห้วยทับทัน เขตท้องที่ตำบลบึงบูรพ์ อำเภอบึงบูรพ์ ตำบลบัวหุ่ง
อำเภอราษีไศล จังหวัดศรีสะเกษ ตามแผนที่หมายเลข ๒/๕ แนบท้ายประกาศนี้
(๓)
แม่น้ำมูล เขตท้องที่ตำบลด่าน ตำบลหนองแค อำเภอราษีไศล จังหวัดศรีสะเกษ ตามแผนที่หมายเลข
๓/๕ แนบท้ายประกาศนี้
(๔)
แม่น้ำมูล บริเวณเหนือเขื่อนหัวนา เขตท้องที่ตำบลโนนสัง ตำบลหนองแก้ว อำเภอกันทรารมย์
จังหวัดศรีสะเกษ ตามแผนที่หมายเลข ๔/๕ แนบท้ายประกาศนี้
(๕)
แม่น้ำมูล บริเวณใต้เขื่อนหัวนา เขตท้องที่ตำบลหนองแก้ว อำเภอกันทรารมย์ จังหวัดศรีสะเกษ
ตามแผนที่หมายเลข ๕/๕ แนบท้ายประกาศนี้

ข้อ
๒[๑]
 ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไป

ประกาศ
ณ วันที่ ๒๔ ธันวาคม พ.ศ. ๒๕๖๑
วีระศักดิ์
 วิจิตร์แสงศรี
ผู้ว่าราชการจังหวัดศรีสะเกษ
ประธานกรรมการประมงประจำจังหวัดศรีสะเกษ

[เอกสารแนบท้าย]

๑.
แผนที่ท้ายประกาศกรรมการประมงประจำจังหวัดศรีสะเกษ เรื่อง กำหนดเขตเพาะเลี้ยงสัตว์น้ำสำหรับกิจการเพาะเลี้ยงสัตว์น้ำควบคุม
ประเภท การเพาะเลี้ยงสัตว์น้ำในกระชัง พ.ศ. ๒๕๖๑

(ดูข้อมูลจากภาพกฎหมาย)

พิมพ์มาดา/ธนบดี/จัดทำ
๑๑ เมษายน ๒๕๖๒

[๑]
ราชกิจจานุเบกษา เล่ม ๑๓๖/ตอนพิเศษ ๑๕ ง/หน้า ๙/๑๖ มกราคม ๒๕๖๒